། །བླ་མེད་ཀྱི་དབང་བཞིའི་ངོ་བོ་དང་ངོས་འཛིན་བཞུགས།
༄༅༅། །རྗེ་ཐམས་ཅད་མཁྱེན་པའི་ཞལ་ནས། བླ་མེད་ཀྱི་དབང་བཞིའི་ངོ་བོ་ལ། བུམ་
དབང་ལ་སོགས་བཞི་ལས། བུམ་དབང་ལ་ཡང་རིག་པའི་དབང་ལྔ་དང༌། བརྟུལ་ཤུགས་དང༌།
རྡོ་རྗེ་སློབ་དཔོན་གྱི་དབང་གི་ངོ་བོ། དང་པོ་ལ་ཡང་ཡེ་ཤེས་ལྔའི་རྣམ་བཞག་ཤེས་དགོས་ཏེ།
དབང་ལྔའི་ངོ་བོ་ནི། ཡེ་ཤེས་ལ་བརྟེན་ནས་འཇོག་པའི་ཕྱིར་རོ། །ཡེ་ཤེས་ལྔ་ལ་ཡང་གཞི་དང་
ལམ་དང་འབྲས་བུའི་ཡེ་ཤེས་ལྔའོ། །གཞི་དུས་ཀྱི་ཡེ་ཤེས་ལྔ་ནི། བར་དོའི་ངོ་བོ་ནཱ་ད་མངལ་
དུ་ཞུགས་པའི་ཚེ། རྣམ་རྟོག་ཅི་ཡང་མེད་པར་གནས་པ་ནི། ཆོས་དབྱིངས་ཡེ་ཤེས། དེ་ནས་
རྟོག་པའི་འཛིན་པ་མེད་ཀྱང་དཀར་པོ་ལྟ་བུ་སྣང་བ་ནི་མེ་ལོང་ཡེ་ཤེས། དེ་ནས་ཡུལ་ཅན་རྣམ་
ཤེས་དང་ཡུལ་གྱི་ཆ་གཉིས་ཡོད་ཀྱང་བདག་གཞན་གཉིས་སུ་མི་འཛིན་པ་ནི་མཉམ་ཉིད་ཡེ་
ཤེས་སོ། །དེ་ནས་ཕྱི་རོལ་དུ་དཀར་དམར་ལ་སོགས་དང་ནང་དུ་བདེ་སྡུག་ལ་སོགས་སོ་སོར་
ཕྱེད་པ་ནི་སོར་རྟོག་ཡེ་ཤེས་སོ། །དེ་ནས་མ་ལྟ་བུའི་ལུས་སྐྱེད་པ་སོགས་ཀྱི་ཚེ་བདེ་སྡུག་ལ་
བླང་དོར་གྱི་བློ་སྐྱེ་བ་ནི་བྱ་གྲུབ་ཡེ་ཤེས་སོ། །ལམ་དུས་ཀྱི་ཡེ་ཤེས་ལྔ་ནི། འཇམ་དཔལ་ཞལ་
ལུང་ལས། དབང་དུས་དང། ལམ་སྐྱེད་རྫོགས་ཀྱི་དུས་གྱི་ཡེ་ཤེས་ལྔའི་རྣམ་བཞག་རྒྱས་པར་
-192-

གསུང་ཐོར་བུའི་སྐོར་ལས། དབང་གི་འཁོར་ལོ་སོགས་བཞུགས། ༩༦༽
བསྟན་ལ། འདིར་མདོར་བསྡུས་ཙམ་བརྗོད་ན། ཆོས་ཉིད་ལ་མཉམ་པར་བཞག་ནས་ཅིར་ཡང་
མི་རྟོག་པ་ནི་ཆོས་དབྱིངས་ཡེ་ཤེས་སོ། །དེ་ནས་བདེན་པར་མི་རྟོག་བཞིན་དུ་ཡུལ་སྣང་བ་ནི་
མེ་ལོང་ཡེ་ཤེས་སོ། །བདག་གཞན་གཉིས་སུ་བདེན་པར་མི་འཛིན་པ་ནི། མཉམ་ཉིད་ཡེ་ཤེས་
སོ། བདེན་པར་མི་རྟོག་བཞིན་དུ་ཡུལ་ལུས་ཅན་སོ་སོར་འབྱེད་པར་བྱེད་པ་ནི་སོར་རྟོག་ཡེ་
ཤེས། སྣང་ལ་རང་བཞིན་མེད་པའི་ངང་ནས་རང་གཞན་གྱི་བྱ་བ་སྒྲུབ་པ་ནི་བྱ་གྲུབ་ཡེ་ཤེས་སོ། །
དང་པོ་ནི། མཉམ་བཞག་གི་སྐབས་དང་ཕྱི་མ་བཞི་རྗེས་ཐོབ་དག་པ་འཇིག་རྟེན་པའི་གནས་
སྐབས་སོ། །འབྲས་དུས་ཀྱི་ཡེ་ཤེས་ལྔ་ནི། སངས་རྒྱས་པའི་ཡེ་ཤེས་ལྔའོ། །དེས་ན་རྒྱུ་དུས་
ཀྱི་ཡེ་ཤེས་ལྔ་ལ། འབྲས་དུས་ཀྱི་ཡེ་ཤེས་ལྔས་བྱིན་གྱིས་བརླབས་པའི་ནུས་པ་ཁྱད་པར་ཅན་
ནི་རིག་པའི་དབང་ལྔའི་ངོ་བོ་ཡིན་ལ། དེ་ཡང༌། གཅིག་དཔེར་བརྗོད་ན། རྒྱལ་བ་ཐམས་འདུས་
པའི་བླ་མའི་གཟུགས་ཕུང་དྭངས་མས་བྱིན་གྱིས་བརླབས་པ་ལ་བརྟེན་ནས།
གཟུགས་ཕུང་དྭངས་མའི་སྟེང་དུ་བཞག་པའི་ལམ་དུས་ཀྱི་ཆོས་དབྱིངས་ཡེ་ཤེས་མངོན་དུ་བྱེད་
པའམ། གྲུབ་པའི་ནུས་པ་ཁྱད་པར་ཅན་ནི་ཆུ་ཡི་དབང་ཡིན་ནོ། །དེ་བཞིན་དུ། ཚོར་ཕུང་སོགས་
བཞི་དང༌། མེ་ལོང་ཡེ་ཤེས་སོགས་བཞི་དང་སྦྱར་ནས། རིག་པའི་དབང་ལྷག་མ་བཞི་དང་སྦྱར་
རོ། །ཡང་སེམས་ཅན་ཐམས་ཅད་ལ་ལུས་ངག་ཡིད་གསུམ་ཡེ་ཤེས་དང་བཞི་ཡོད་པ་ལས།
གཞི་དུས་ཀྱི་ཡེ་ཤེས་ལ། འབྲས་དུས་ཀྱི་ཡེ་ཤེས་ཀྱིས་བྱིན་གྱིས་བརླབས་པ་ལ་བརྟེན་ནས།
སློབ་མའི་
ལམ་དུས་ཀྱི་ཡེ་ཤེས་མངོན་དུ་བྱེད་པའི་གྲུབ་པའི་ནུས་པ་ཁྱད་པར་ཅན་ནི། བརྟུལ་ཞུགས་ཀྱི་
དབང་ངོ༌། །སློབ་དཔོན་གྱི་དབང་ནི། རྒྱལ་བ་ཐམས་ཅད་འདུས་པའི་བླ་མའི་སྐུ་རྡོ་རྗེས། སློབ་
མའི་ལུས་དྭངས་མ་རྡོ་རྗེ་ཟླ་བ་བྱིན་གྱིས་བརླབས་པ་ལ་བརྟེན་ནས། འབྲས་དུས་ཀྱི་སྤྲུལ་སྐུ་
འགྲུབ་པའི་ནུས་པ་ཁྱད་པར་ཅན་ནི། སློབ་དཔོན་གྱི་དབང་ངོ༌། །བླ་མའི་གསུང་རྡོ་རྗེས། སློབ་
མའི་ངག་དྭངས་མ་རྡོ་རྗེ་ཉི་མ་བྱིན་གྱིས་བརླབས་པ་ལ་བརྟེན་ནས་འབྲས་དུས་ཀྱི་གསུང་རྡོ་
-193-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
རྗེ་ལོངས་སྐུ་འགྲུབ་པའི་ནུས་པ་ཁྱད་པར་ཅན་ནི། གསང་དབང་ངོ། །ཡང་བླ་མའི་ཐུགས་རྡོ་
རྗེས། སློབ་མའི་ཡིད་དྭངས་མ་རྡོ་རྗེ་སྒྲ་ཅན་བྱིན་གྱིས་བརླབས་པ་ལ་བརྟེན་ནས། དེའི་སྟེང་གི་
འབྲས་དུས་ཀྱི་ཐུགས་རྡོ་རྗེ་ཆོས་སྐུ་འགྲུབ་པའི་ནུས་པ་ཁྱད་པར་ཅན་ནི། ཤེས་རབ་ཡེ་ཤེས་
ཀྱི་དབང་ངོ༌། །ཡང་བླ་མའི་ཡེ་ཤེས་རྡོ་རྗེས། སློབ་མའི་ཡེ་ཤེས་དྭངས་མ་བྱིན་གྱིས་བརླབས་
པ་ལ་བརྟེན་ནས། དེའི་སྟེང་གི་འབྲས་དུས་ཀྱི་ངོ་བོ་ཉིད་སྐུ་འགྲུབ་པའི་ནུས་པ་ཁྱད་པར་ཅན་
ནི། དབང་བཞི་པའི་ངོ་བོ་ཡིན་ནོ། །མདོར་ན་བླ་མ་རྒྱལ་བ་ཐམས་ཅད་འདུས་པའི་སྐུ་གསུང་
ཐུགས་ཡེ་ཤེས་དང་བཅས་པས། སློབ་མའི་ལུས་ངག་ཡིད་གསུམ་ཡེ་ཤེས་དང་བཅས་པ་བྱིན་
གྱིས་བརླབས་པའི་ནུས་པ་ཁྱད་པར་ཅན་ནི། དབང་སྤྱིའི་ངོ་བོ་ཡིན་ནོ། །བརྟུལ་ཤུགས་ཀྱི་
དབང་གི་སྐབས་ཀྱི་ཡེ་ཤེས་ནི། དབུ་མ་དང་པོར་རླུང་སེམས་ཆུད་པ་ཞེས་འཇོག་ལ། དེ་ཡང་རི་
ཐང་མཚམས་པ་ལྟ་བུའི་རྩ་བདེ་ལེགས་ཡིད་མ། རྟོག་མེད་མ་ཞེས་ཐ་སྙད་བཏགས་པ་དེར་རླུང་
སེམས་འདུས་པའི་ཡེ་ཤེས་སོ། །དབུ་མ་གསུམ་དུ་ཡོད་པར་བོད་ན་ཐ་སྙད་མེད་ཀྱང་། རྒྱུད་ཀྱི་
དོན་ཐོབ་ལ་གསུམ་སྟེ། ཐབས་ཤེས་ཟུང་འཇུག་གི་རྩ་དབུ་མའོ། །དེ་ལྟར་གསུམ་དུ་ཡོད་པར་
ཅིས་ཤེས་ན།
རྒྱུད་རྣམས་ལས་འོད་གསལ་འཆར་ལུགས་ཕྲ་རགས་གསུམ་དངོས་སུ་
གསུངས་པ་ལས་ཤེས་སོ། །དེ་ཡང་ས་ཆུ་ལ་ཐིམ། ཆུ་མེ་ལ་ཐིམ། མེ་རླུང་ལ་ཐིམ། དེ་རྣམ་ཤེས་
ལ་ཐིམ། དེ་ནམ་མཁའམ་འོད་གསལ་དུ་ཐིམ་པ་དང༌། ས་ཆུ་མེ་རླུང་སྔར་བཞིན་བསྡུས། རྣམ་
ཤེས་ལ་ཆགསུམ་སྟེ། དཀར་ལམ། དམར་ལམ། ནག་ལམ་གྱི་སྣང་མཆེད་ཐོབ་གསུམ་དེ་འོད་
གསལ་དུ་འཇུག་པ་དང༌། འབྱུང་བ་རྣམ་པར་དག་པའི་མིག་རྒྱུའི་འོད་ཟེར་ཁ་དོག་སྣ་ལྔ་པ་
འཆར། དེ་ནས་སྣང་མཆེད་ཐོབ་གསུམ་འོད་གསལ་དུ་འཇུག་པ་དང་གསུམ་གསུངས་པའི་ཕྱིར་
རོ། །རྒྱུད་རྣམས་སུ་རྩ་དབུ་མའི་ཁ་དོག་དཀར་པོ་དང་། དམར་པོ་དང་། ནག་པོར་གསུངས་
པའི་གནད་ཀྱང་འདི་ཡིན་ནོ། །
-194-

གསུང་ཐོར་བུའི་སྐོར་ལས། དབང་གི་འཁོར་ལོ་སོགས་བཞུགས། ༩༦༽
༈ ཡང་རྗེ་ཐམས་ཅད་མཁྱེན་པའི་ཞལ་སྔ་ནས། སྤྱིར་གསང་སྔགས་བླ་མེད་ཀྱི་དབང་
བཞི་ལ། སྐྱེད་རིམ་དང་འབྲེལ་པའི་དབང་བཞི་དང་། རྫོགས་རིམ་ཁོ་ན་འབྲེལ་པའི་དབང་
བཞི་དང༌། དེ་གཉིས་ཀ་དང་འབྲེལ་བའི་དབང་བཞི་སྟེ། རྣམ་བཞག་གསུམ་ཡོད། དང་པོ་ལ་
ཐུན་མོང་དང་ཐུན་མོང་མ་ཡིན་པ་གཉིས། དང་པོ་ནི། ཁ་སྦྱོར་ལས། དང་པོ་དགའ་བ་ཙམ་ཉིད་
ཏེ། །མཆོག་ཏུ་དགའ་བ་གཉིས་པའི་དྲངས། །གསུམ་པ་དགའ་བྲལ་ཞེས་བྱར་བཤད། །བཞི་
པ་ལྷན་ཅིག་སྐྱེས་པར་བརྗོད། །དེ་ཡང་དབང་ནི་རྣམ་པ་བཞི། །དང་པོ་ལ་ནི་བུམ་པའི་དབང༌། །
གཉིས་པ་ལ་ནི་གསང་བའི་དབང༌། །གསུམ་པ་ཤེས་རབ་ཡེ་ཤེས་ཏེ། །བཞི་པ་ཡང་ནི་དེ་
བཞིན་ནོ། །ཞེས་དགའ་བ་བཞི་དང་དབང་བཞི་སྦྱར་ནས་གསུངས་པས། དེ་ལ་དགའ་བ་བཞི་
ནི། དང་པོར་ལྷ་ཡབ་ཡུམ་བདུད་རྩིའི་ཆུས་བཀྲུ་ཞིང༌། རྒྱན་སོགས་ཀྱིས་སྤྲས་ནས། ལྷན་ཅིག་
འདུས་པ་ནི་དགའ་བ་ཙམ། དེ་ནས་གསང་གནས་བྱིན་གྱིས་བརླབས་པའི་དབང་པོ་གཉིས་
སྦྱར་བས་བདེ་བ་མྱོང་བ་ནི་མཆོག་དགའ། དེ་ནས་མཚན་ཉིད་ཐེག་པ་དང་ཐུན་མོང་བའི་ལྟ་
བས་ཞེན་ཆགས་བཅད་པ་ནི་དགའ་བྲལ། དེ་ནས་བདེ་བ་མྱོང་བ་ལ་གང་དུ་ཡང་མི་རྟོག་པའི་
བདེ་བ་ནི་ལྷན་ཅིག་སྐྱེས་པའི་དགའ་བའོ། །དང་པོ་བུམ་པའི་དབང་སྟེ། ཁྲུས་དང་རྒྱན་སོགས་
ཀྱིས་དབང་བསྐུར་བའོ། །གཉིས་པ་ནི། གསང་བའི་དབང་སྟེ། གསང་བའི་བདེ་བ་མྱོང་བའི་
ཕྱིར་རོ། །གསུམ་པ་ནི་ཤེས་རབ་ཡེ་ཤེས་ཀྱི་དབང་སྟེ། ཤེས་རབ་མའི་བདེ་བ་ལ་ཞེན་པ་
འཇིག་པའི་ཡེ་ཤེས་སྐྱེད་པའི་ཕྱིར་རོ། །བཞི་པ་ནི་ཚིག་དབང་བཞི་པ་སྟེ། བདེ་བ་མྱོང་བ་ལ་
ཚིག་གི་སྒོ་ནས་མི་རྟོག་པར་བཞག་པའི་ཕྱིར་རོ། །དེ་དག་ལ་ཐུན་མོང་བ་ཞེས་པའི་དོན་ནི།
སློབ་དཔོན་དང་སློབ་མ་གཉིས་ཐུན་མོང་བའི་རྣམ་བཞག་གི་སྒོ་ནས་བྱས་པའོ། །ཡང་ན་སྐྱེད་
རྫོགས་གཉིས་ཀའི་ཐུན་མོང་ཡིན་པས་སོ། །གཉིས་པ་ནི། བརྟག་གཉིས་ལས། དབང་ནི་བཞི་
ཡི་:དྲངས་[གྲངས་]ཀྱིས་ནི། །དགའ་ཁ་ལ་སོགས་རིམ་ཤེས་བྱ། །རྒོད་པ་དག་ལ་སློབ་དཔོན་
-195-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
ཉིད། །ལྟ་བ་གསང་བ་དེ་བཞིན་ནོ། །ལག་བཅངས་ལ་ཡང་ཤེས་རབ་ཉིད། །གཉིས་གཉིས་
འཁྱུད་པ་དེ་བཞིན་ཉིད། །སེམས་ཅན་རྣམས་ཀྱི་དངོས་གྲུབ་ཕྱིར། །དབང་ནི་རྣམ་པ་བཞི་རུ་
བཤད། །ཅེས་གསུངས་ཏེ། དང་པོར་ཡབ་ཡུམ་ཆགས་པ་དང་དགའ་བའི་སྒོ་ནས་ཕན་ཚུན་
རྒོད་ཅིང་བདེ་བ་ཆོས་སུ་སྨྲ་བ་ནི། སློབ་དཔོན་གྱི་དབང་ངོ༌། །དེ་ནས་མཆོག་ཏུ་དགའ་བས་ཕན་
ཚུན་ཆགས་པས་མིག་ཞུ་བས་ལྟ་ཞིང༌། འོ་བྱེད་པ་དང་། ལྕེ་འཇིབ་ཅིང་རོ་མྱོང་བ་ནི། གསང་
བའི་དབང་ངོ༌། །དེ་ནས་ཁྱད་དགའི་སྒོ་ནས་ཕན་ཚུན་ལག་པ་བྱིན་གྱིས་བརླབས་ནས་སྡམས་
པ་ལ་སོགས་པས་བཅང་ཞིང་ནུ་མ་ཉེད་པ་ནི། ཤེས་རབ་ཡེ་ཤེས་ཀྱི་དབང་ངོ༌། །དེ་ནས་གསང་
གནས་བྱིན་གྱིས་བརླབས་ནས།
དབང་བཞི་པའོ། །ཚུལ་འདི་ནི་རྣམ་སྣང་རྒྱུ་དྲ་སོགས་ནས་ཀྱང་བཤད་པས། རྒྱུད་སྡེ་འོག་མ་
དག་དང་ཐུན་མོང་བ་སྟེ། རགས་པའི་རྣམ་བཞག་ཡིན་ཀྱང་། སློབ་དཔོན་ཁོ་ནའི་དབང་ཡིན་
པས། ཐུན་མོང་མ་ཡིན་པ་ཞེས་བྱའོ། །ཡང་ན་སྐྱེད་རིམ་ཐུན་མོང་མིན་པའོ། །འོ་ན་ཁ་སྦྱོར་
ལས། གཉིས་གཉིས་འཁྱུད་དང་ལག་བཅངས་དང༌། །རྒོད་དང་ལྟ་བའི་འཁྲིག་པ་ཡིས། །ཞེས་
སོགས་འཁྲིག་པ་བཞིའི་སྒོ་ནས་རྒྱུད་སྡེ་བཞིར་འཇོག་པའི་སྐབས་ཀྱིས། ལྟ་རྒོད་གཉིས་གོ་
དབང་པོ་གཉིས་སྦྱར་ཞིང་འཁྱུད་པས་བདེ་བ་མྱོང་བ་ནི།
ལོག་པར་བཤད་པ་འདི་ཅི་ཡིན་ཞེ་ན། དེ་དང་མི་འདྲ་བའི་ལྟ་བ་དང་ལག་བཅངས་ཁྱད་པར་
ཡོད་དེ་ཞེས་ཤེས་པར་བྱ་བའི་ཕྱིར་ཡིན་ནོ། །དེ་ཡང་གང་ཞེ་ན། གསང་བའི་གནས། རྡོ་རྗེ་
འབར་དང༌། པདྨ་བཤེར་བ་ལ་ལྟ་བ་དང༌། ཕན་ཚུན་གསང་གནས་ལ་ལག་པས་བཅངས་པའི་
སྒོ་ནས་བདེ་བ་མྱོང་བ་སྟེ། དེ་གཉིས་ནི་རིམ་བཞིན། དབང་གཉིས་པ་དང་གསུམ་པ་ཡིན་ལ།
རྒོད་པ་སྔར་དང་འདྲ་བ་ནི་བུམ་དབང་། དབང་པོ་གཉིས་སྦྱར་ཞིང་འཁྱུད་པས་ཞུ་བདེ་ལྷན་
སྐྱེས་ཀྱི་བདེ་བ་ནི་དབང་བཞི་པ་སྟེ། མདོར་ན་སྐྱེད་རིམ་ཉིད་ལ་ཡང་། དབང་བཞི་ཕྲ་རགས་
ཚན་པ་གསུམ་གྱི་ཐ་སྙད་ཡོད་པ་ཡིན་ཀྱང་། བོད་དག་ན་མིང་ཙམ་ཡང་མེད་གསུང་ངོ༌། །དེས་
-196-

གསུང་ཐོར་བུའི་སྐོར་ལས། དབང་གི་འཁོར་ལོ་སོགས་བཞུགས། ༩༦༽
ལྡན་ཡང༌།
ན་དབང་དེ་དག་ནི་བུམ་དབང་སློབ་དཔོན་གྱི་དབང་མཚན་ཉིད་པ་དང་། གོང་མ་གསུམ་རྗེས་
མཐུན་པར་འགྲོ་བ་ཡིན་ཏེ། བརྟག་གཉིས་ལས། ཤེས་རབ་བཅུ་དྲུག་ལོན་པ་ལ། །ལག་པ་
དག་གིས་ཡང་དག་འཁྱུད། །རྡོ་རྗེ་དྲིལ་བུ་མཉམ་སྦྱོར་བས། །སློབ་དཔོན་དབང་དུ་རབ་ཏུ་
བརྗོད། །ཅེས་གསུངས་སོ། །འདི་འདྲའི་དབང་བཞི་ནི། རྫོགས་རིམ་ཟབ་མོའི་སྐལ་བ་དང་མི་
བླ་མེད་ཀྱི་དབང་བཞི་ནི་ངེས་པར་འདོད་ཅིང་། མ་བྱིན་ན་ལོག་པར་ལྟུང་བའི་
རིགས་ཀྱི་སློབ་མ་རྣམས་ལ་དགོངས་ནས། ཐབས་མཁས་པས་གསུངས་པ་ཡིན་པས།
ཚོགས་བཤད་ཀྱི་དབང་བསྐུར་ཞེས་བྱའོ། །འོ་ན་སྐྱེད་རིམ་པའི་དབང་བཞི་ཐ་སྙད་ཡོད་པར
ཅིས་ཤེས་ཞེ་ན། རྡོ་རྗེ་ཕྲེང་བ་ལས། དབང་གསུམ་པའི་སྐབས་སུ། སྐྱེད་པའི་རིམ་པ་སྒོམས་པ་
ཡིས། །འདི་ནི་གདམ་ངག་ལས་ནི་ཤེས། །ཞེས་དང༌། ཕྱག་ཆེན་ཐིག་ལེ་ལས་ཀྱང་། སྐྱེད་རིམ་
གྱི་དགའ་བ་བཞི་དང་། དབང་བཞི་བསྟན་པ་ལས་ཤེས་སོ། །དབང་བཞི་མཚན་ཉིད་པ་ཕྱི་མ་
གཉིས་ལ། ཐ་མ་ནི་ཐུན་མོང་མིན་པའི་ཡང་ཐུན་མོང་མ་ཡིན་པ་ཆེན་པོ། སློབ་དཔོན་དུ་མ་ཟད་
དབང་རྣོན་ཁོ་ནའི་ཐུན་མོང་མ་ཡིན་པའི་རྣམ་བཞག་ཡིན་པའི་ཕྱིར་རོ། །ཡས་བབས་ཀྱི་དགའ་
བ་བཞི་ལ། རིམ་པ་བཞིན་དབང་བཞི་སྐྱེད་རིམ་པའོ། །གཉིས་པ་རྫོགས་པའི་རིམ་པ་ནི། བུམ་
དབང་ལ་རིག་པའི་དབང་ལྔ་ནི། རང་གི་མདུན་གྱི་ནམ་མཁར་གནས་པའི་བླ་མ་རྡོ་རྗེ་འཆང་
ཡབ་ཡུམ་ལ་གསོལ་བ་ལན་གསུམ་བཏབ་པ་ལས།
ཐམས་ཅད་གང་བ་ནི། ཆུའི་དབང་ངོ༌། །ཆུ་ལྷག་མ་སྤྱི་བོར་ཐོན་པའི་སྟེང་དུ། བླ་མ་རྡོ་རྗེ་འཆང་
ཡབ་ཡུམ་གྱིས་དབུ་བརྒྱན་པ་ནི། ཅོད་པཎ་གྱི་དབང་། ཡབ་ལས་འོད་ཟེར་དཀར་པོ་འཕྲོས།
དཔའ་བོ་ཐམས་ཅད་འོད་ཟེར་དཀར་པོའི་རྣམ་པར་སྤྱན་དྲངས། རང་གི་ལུས་ལ་ཐིམ་པས་རྡོ་
རྗེ་སྟོབས་དང་ལྡན་པ་ནི། རྡོ་རྗེའི་དབང༌། དེའི་ཚེ་ལག་པས་རྡོ་རྗེ་གསོར་བ་ལ་སོགས་བྱའོ། །
སྤྱི་བོའི་ཡུམ་ལས་འོད་ཟེར་དམར་པོ་འཕྲོས། རྣལ་འབྱོར་མ་ཐམས་ཅད་འོད་ཟེར་དམར་པོའི་
བདུད་རྩིའི་ཆུས་དབང་བསྐུར་ལུས་
-197-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
རྣམ་པར་སྤྱན་དྲངས། རང་གི་ཡུམ་ལ་ཐིམ་པས་དེ་ཆགས་པ་རྒྱས་ཏེ་པདྨ་ཤིན་ཏུ་རྒྱས་པར་
གྱུར་པ་ནི། དྲིལ་བུའི་དབང༌། ཕན་ཚུན་མིང་ནས་འབོད་ཅིང་པདྨ་ཉྩ་ཧོ་ཞེས་བརྗོད་པ་ནི། མིང་
གི་དབང༌། རྡོ་རྗེ་བརྟུལ་ཤུགས་ཆེན་པོས་པདྨ་ཕུག་པ་ནི། བརྟུལ་ཤུགས་ཀྱི་དབང་ངོ༌། །མདོར་
ན་དེ་ཐམས་ཅད་བུམ་པའི་དབང་ངོ༌། །དེ་ནས་རྡོ་རྗེ་པདྨར་གཞུག་པར་བྱས་པས། སྲ་བ་སྤྱན་
མ། བཤེར་བ་མཱ་མ་ཀི། དྲོ་བ་གོས་དཀར་མོ། གཡོ་བའི་ཆ་སྒྲོལ་མ་དང་བཞིའི་བདེ་བ་མྱོང་བ་
ནི། གསང་དབང་ངོ༌། །དེ་ནས་དམ་དུ་འཁྱུད་ཅིང་སྲུབས་པས། དཀར་ལམ། དམར་ལམ། ནག་
ལམ་གྱི་སྣང་མཆེད་ཐོབ་གསུམ་འཆར། རང་བཞིན་བརྒྱད་བཅུའི་རྟོག་པ་འགགས་པའི་སྒོ་
ནས། ཡབ་ཀྱི་བྱང་སེམས་ཡུམ་གྱི་སྤྱི་གཙུག་བར་དུ་བཏང་བའི་བདེ་བ་ནི། ཤེས་རབ་ཡེ་ཤེས་
ཀྱི་དབང་ངོ༌། །དེ་ནས་བཙུན་མོའི་ཁུ་བ་མཉམ་ཟས་ཅན་ཞེས་པའི་ཚུལ་དུ། རླུང་སྟོབས་ཀྱི་ཚུར་
དྲངས་ཏེ། རང་གི་སྤྱི་གཙུག་ཏུ་ཁྱབ་པའི་མས་བརྟན་གྱི་དགའ་བ་བཞི་ཁྱད་པར་ཅན་མྱོང་བའི་
མི་རྟོག་པ་ནི། དབང་བཞི་པའོ། །དེ་ལྟ་བུའི་